Foto: Davlat bojxona qo‘mitasi axborot xizmati Tovar moddiy boyliklarini yashirin yo‘llar bilan olib o‘tishga bo‘lgan urinishlar bojxona organlari tomonidan o‘z vaqtida bartaraf etilmoqda. Jumladan, “Toshkent” xalqaro aeroportiga xorijiy reys bilan uchib kelgan fuqaro X.X.ning xatti-harakatlari bojxonachilar e’tiborini tortdi va ushbu shaxs belgilangan tartibda nazoratdan o‘tkazildi. Bu haqda Davlat bojxona qo‘mitasi axborot xizmati xabar bermoqda Natijada, uning yuklari orasida bojxona nazoratiga taqdim qilinmagan jismoniy shaxslar uchun belgilangan olib kirish me’yoridan ortiqcha bo‘lgan, umumiy qiymati 19 million so‘mni tashkil etuvchi 60 dona “al harameen” nomli qo‘l soatlari borligi aniqlandi. Hozirda ushbu holat yuzasidan bojxona organlari tomonidan surishtiruv harakatlari davom ettirilmoqda.